Nk. laugardag 19. nóvember gengst KKÍ fyrir málþingi um málefni yngri flokka . Málþingið verður haldið á Café Easy í íþróttamiðstöðinni í Laugardal kl. 10 - 12 . Á síðasta ársþingi KKÍ voru allmörgum tillögum er varða yngri flokkana vísað til milliþinganefndar sem nú er að störfum og mun leggja yfirvegaðar tillögur fyrir næsta ársþing KKÍ . Meðal þess sem rætt verður á málþinginu er eftirfarandi : Fjöldi leikja í yngri flokkum . Á að fjölga leikjum í Íslandsmóti ? Aldurflokkaskipting . Er hún fín eins og hún er eða viljum við breyta henni . Leiktími , leikhlutar . Eiga þeir að vera alltaf 4x eitthvað . Boltar og boltastærð . Á að sleppa að nota bolta númer 6 í karlaflokkum ? Framkvæmd fjölliðamóta . Hvað má fara betur ? Dómaramál . Hvernig getum við bætt dómgæslu í fjölliðamótum ? Héraðsmót . Er hægt að fjölga héraðsmótum í líkingu við HSK - og Reykjavíkurmót ? Þjálfarafundir á fjölliðamótum . Tillögurnar fyrir ársþinginu . Í nefndinni sitja eftirtaldir aðilar : Bjarni Gaukur Þórmundsson , Ingi Þór Steinþórsson , Karl Jónsson , Pétur Hrafn Sigurðsson og Snorri Örn Arnaldsson .